hu hu hu hu hu hu hu hu en pt es id hu hu hu hu sk hu hu hu hu hu hu sk sl hu es hu hu hu hu nb hu en hu en hu hu hu hu ca hu hu hu hu hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Filmkritika: Free Guy – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Facebook Twitter Tumblr Pinterest
Ryan Reynolds a videójátékos közösségnek szánt filmekért felelős „tripla A” besorolású színész, aki a Pokémon – Pikachu, a detektív után elhozta nekünk a GTA Online mintájára készült új gamer filmjét. Bevallom sokat vártam ettől a mozitól, mert a videójáték filmek (1-2 kivételtől eltekintve) nem teljesítenek jól sem a kasszáknál, sem a kritikusoknál, ezért épp itt az ideje, hogy valaki utat mutasson Hollywoodnak, hogyan is kell ezt csinálni. Vajon sikerült új etalonná emelkednie mai tesztünk alanyának, a Free Guynak? Kritikánkból kiderül.
Free City egy nyitott világú online játszótér, ahol a játékosok szabadon garázdálkodhatnak, bankot rabolhatnak, kocsikat lophatnak és hasonló nyalánkságok, pont, mint a GTA Online-ban. Ebben a videójátékban egy NPC, vagyis nem játszható karakter Guy, történetünk főhőse. Guy éli a rutinszerű mindennapjait, munkába menet iszik egy kávét, aztán a bankban, ahol dolgozik, kirabolják naponta párszor. Egy ilyen átlagos napon meglát egy vonzó játékost, és felmerül benne, hogy többre vágyik, mint, hogy a reggeli kávé után kirabolják naponta párszor. Apró lépésekben eltér a programjától és elkezd fejlődni, hogy elég jó legyen a kiszemelt hölgynél. A szintjeinek a lépései közben ráeszmél, hogy a világ melyben él nem valódi, sőt, nemsokára jön az új rész, ami miatt Free City és benne minden NPC törlésre kerül. Hősünk ezt nagyon nem szeretné, úgyhogy elindul a kaland Free City megmentéséért.
Mindenki, aki játszott már videójátékkal, találkozott azzal, hogy bántott egy NPC-t tapasztalati pontok, vagy extra jutalmak reményében… vagy csak poénból. Legtöbbször nincs bűntudatunk, hiszen ezek üres adathalmazok, akikből sok van és nincsenek kidolgozva annyira, hogy empátiát érezzünk irántuk. Eddig talán a The Last of Us Part II. volt az a játék, ahol sajnáltam bántani némelyik karaktert. Ezután a film után viszont kétszer is meggondolom majd, hogy viselkedek játék közben, mert a Ryan Reynolds által alakított Guy annyira naiv és szimpatikus, hogy nincs szívem bántani másokat indokolatlanul, még olyan játékban sem, ahol ez alapnak számít. Ahhoz, hogy ezt váltsa ki Guy a nézőből, kellett Ryan Reynolds játéka, és az a humor, amit a színész szinte minden filmjében képvisel. Nehéz eldönteni, hogy az a szórakoztatóbb amikor Guy profin viselkedik és akciózik, vagy amikor rezzenéstelen arccal konstatálja a körülötte lévő pusztítást.
A film főgenyáját Taika Waititi alakította, név szerint Antoine-t, aki megtestesít egyszemélyben mindent, ami rossz a fejlesztők világában. Antoine vezeti a kiadót, ami birtokolja Free Cityt, és bár remek területen dolgozik, ahol szórakozást adhatnak a vásárlóiknak, Őt csak a profit érdekli, a játékos közössége egyáltalán nem. Túlzottan ismerős egyik-másik mondat a szájából azok számára, akik csalódtak már videójátékban, kiadói döntések miatt. Waititi olyan szinten túljátssza a szerepet, hogy az már szórakoztató. Nehéz gúnyos fintorok nélkül hallgatni a lekezelő és önelégült monológjait, amihez a jelmezei hozzáadnak egy nagyadag ellenszenvet, de végül is ezt kell kiváltania a nézőből egy főgenyának, hogy utáljuk és várjuk, hogy pofára essen.
A Ready Player One óta várok egy filmet, ami gémer és popkultúrális utalásokkal operál, és befogadható. Végre megkaptam. A Ready Player One esetében sokszor nem tudtam hova nézzek, hova koncentráljak, annyi easter egg volt a képen, hogy első és második nézésre sok mindenről lemaradtam, többször meg nem vettem elő, mert annyira azért nem volt szórakoztató. Ebben az esetben is telis-tele vannak a jelenetek utalásokkal, kikacsingatásokkal, de sokkal fókuszáltabban. Sőt a film vágása és operatőri munkája segít a nézőnek befogadni az élményt. És van annyira szórakoztató, hogy jó párszor terítékre fog kerülni.
A látvány nagyon precízen megtervezett és felépített, aminek célja mindig kivehető. Hol a humort veszi előtérbe, hol az akciót, attól függően, hogy mit kíván meg a történetvezetés.
Van a filmnek mondanivalója, amit néha nehéz kihámozni az akció-orgia és a helyzet-komikum alól, de a film végére minden helyreáll. A romantikus száltól féltem a játékidő felénél, hogyan is lesz ebből valami, ami nem creepy, de ezt is sikerrel megoldották.
Jodie Comer és Ryan Reynolds
A történet párhuzamosan játszódik Free Cityben és a való világban, ami legtöbbször egyensúlyban van, de valahol a film felénél megakad a ritmus. Kicsit többet tudunk meg a programozás világáról, ami szükséges ugyan, hogy megértsük a történteket, viszont unalmas perceket eredményez.
A jelenlegi film trend a folytatásokra és remakekre épít, aztán jött a Free Guy, ami egy teljesen új történet, kreatív tálalásban és mondanivalóval. Olyan világban játszódik, ami sokaknak szimpatikus, sőt ismerős lesz, de ami benne történik az újszerű és friss. A színészek a legapróbb szerepekig gondosan lettek kiválogatva, hogy a végeredmény a legoptimálisabb legyen. Természetesen nem hibátlan a film, de okkal nevezhetjük iránymutatónak, hogy is kell gamer filmet készíteni.
Az Uránia mozi műsora jegyfoglalási lehetőséggel ide klikkelve érhető el.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
filmajánló filmkritika kritika szajkó gábor
Több mint százezer kiló adomány érkezett a Mikulásgyárba
Ismét lehetőség van véradásra a civilek számára
Ezer négyzetméteres épületben, ultramodern körülmények között gyógyulhatnak a pszichiátria beteg gyerekek Pécsett
Együttműködési megállapodást kötött a Pécsi Tudományegyetem és az MVM Energetika Zrt.
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram